smcproject/ml-wiki-sentences huggingface dataset:
ഉംബർട്ടോ എക്കോയുടെ റോസിന്റെ പേര് എന്ന നോവലിലെ കുറ്റാന്വേഷകൻ ബാസ്കർവില്ലയിലെ വില്യം എന്ന ഫ്രാൻസിസ്കൻ സന്യാസി, ഓക്കമിലെ വില്യമിനെ തന്റെ സുഹൃത്തെന്ന് വിശേഷിപ്പിക്കുന്നുണ്ട്.
നോവലിലെ കഥയുടെ രംഗവേദിയായ ബെനഡിക്ടൻ സംന്യാസാശ്രമത്തിലെ കൊലപാതകപരമ്പരയുടെ അന്വേഷണത്തിന് നിയോഗിക്കപ്പെട്ട വില്യം, അപ്രസക്തമായ കാര്യങ്ങളുടെ പരിഗണന അന്വേഷണത്തെ വഴിതെറ്റിക്കാതിരിക്കാൻ, ഓക്കമിന്റെ കത്തിയുടെ യുക്തി ഉപയോഗിക്കുന്നത് നോവലിൽ കാണാം.
തന്റെ ശിഷ്യനും അന്വേഷണത്തിലെ സഹായിയുമായിരുന്ന മെൽക്കിലെ അഡ്സോയോട് വില്യം ഇങ്ങനെ പറയുന്നു: "പ്രിയപ്പെട്ട അഡ്സോ, തീർത്തും ഒഴിവാക്കാനാകാത്ത സാഹചര്യങ്ങളിലല്ലാതെ, വിശദീകരണങ്ങളേയോ കാരണങ്ങളേയോ പെരുപ്പിക്കാതിരിക്കുകയാണ് നാം ചെയ്യേണ്ടത്."
അവലംബം 1 2 ബെർട്രാൻഡ് റസ്സൽ - പാശ്ചാത്യതത്ത്വചിന്തയുടെ ചരിത്രം - പുറം 472 ↑ Umberto Eco - The Name of the Rose(Vespers എന്ന ഭാഗം) പുറം 91 - വില്യം വീവറുടെ ഇംഗ്ലീഷ് പരിഭാഷ - വിന്റേജ് പ്രസിദ്ധീകരണം
ഓക്കമിലെ വില്യം ഇംഗ്ലീഷ് വിലാസം https://ml.wikipedia.org/wiki/William_of_Ockham
പതിനാലാം നൂറ്റാണ്ടിലെ (ജനനം: 1288-നടുത്ത്; മരണം 1348-നടുത്ത്) ഒരു ഇംഗ്ലീഷ് ഫ്രാൻസിസ്കൻ സന്യാസിയും സ്കൊളാസ്റ്റിക് ചിന്തകനും ആയിരുന്നു ഓക്കമിലെ വില്യം .
ഇംഗ്ലണ്ടിലെ സറി പ്രവിശ്യയിലെ ഓക്കം ഗ്രാമമാണ് അദ്ദേഹത്തിന്റെ ജനനസ്ഥലമായി കരുതപ്പെടുന്നത്.
ഓക്കമിന്റെ കത്തി എന്ന 'ചിന്താസാമഗ്രി'യുടെ പേരിലാണ് വില്യം ഇന്നു പ്രധാനമായും സ്മരിക്കപ്പെടുന്നതെങ്കിലും തർക്കശാസ്ത്രം, ഭൗതികശാസ്ത്രം, ദൈവശാസ്ത്രം എന്നീ വിഷയങ്ങളിൽ ശ്രദ്ധേയമായ മറ്റു സംഭാവനകളും അദ്ദേഹത്തിന്റേതായുണ്ട്.
മദ്ധ്യകാല യൂറോപ്യൻ ചിന്തയിലെ അതികായന്മാരിൽ ഒരാളായി കരുതപ്പെടുന്ന അദ്ദേഹം പതിനാലാം നൂറ്റാണ്ടിലെ രാഷ്ട്രീയ-ദാർശനിക സംവാദങ്ങളിൽ നിർണ്ണായകമായ പങ്കു വഹിച്ചു.
ദൈവികരഹസ്യങ്ങളുടെ അന്വേഷണത്തിൽ മനുഷ്യബുദ്ധിയ്ക്ക് ഭാഗികവിജയമെങ്കിലും കൈവരിക്കാനാകുമെന്ന വിശ്വാസത്തെ അദ്ദേഹം നിഷേധിച്ചു.
രാഷ്ട്രമീമാസാസംബന്ധിയായ രചനകളിൽ വില്യം, പൗരോഹിത്യത്തിന്റെ രാഷ്ട്രീയാധികാരത്തേയും സഭയിൽ മാർപ്പാപ്പായുടെ പരമാധികാരത്തേയും വിമർശിച്ചു.
തത്ത്വചിന്തയിലും ദൈവശാസ്ത്രത്തിലും കാട്ടിയ മികവിന്റെ പേരിൽ വില്യം "അജയ്യനായ ഗുരു" (ഡോക്ടർ ഇൻവിൻസിബിലിസ്) എന്നു ബഹുമാനപൂർവം വിളിക്കപ്പെടുന്നു.
1309 മുതൽ 1321 വരെ ഓക്സ്ഫോർഡിൽ ദൈവശാസ്ത്രം പഠിച്ചെങ്കിലും അവിടെ മാസ്റ്റേഴ്സ് ബിരുദപഠനം പൂർത്തിയാക്കാതിരുന്ന വില്യമിനെ "സമ്പൂജ്യനായ പ്രാരംഭകൻ" (venerable inceptor) എന്നും വിളിക്കുക പതിവാണ്.
തോമസ് അക്വീനാസിനും ജോൺ ഡൺസ് സ്കോട്ടസിനുമൊപ്പം വില്യം ഉത്തുംഗമദ്ധ്യയുഗത്തിലെ മൂന്നു പ്രമുഖ ചിന്തകന്മാരിൽ ഒരാളായി കണക്കാക്കപ്പെടുന്നു.
ബാലപ്രായത്തിൽ തന്നെ ഫ്രാൻസിസ്കൻ സഭയിൽ ചേർന്ന വില്യം ഓക്സ്ഫോർഡിൽ ദൈവശാസ്ത്രം പഠിക്കാൻ തുടങ്ങി.
അവിടത്തെ പഠനം അവസാനിപ്പിച്ച് അധികം താമസിയാതെ അദ്ദേഹം വിവാദപുരുഷനായി.
മദ്ധ്യയുഗങ്ങളിൽ പീറ്റർ ലോംബാർഡിന്റെ 'സെന്റൻസുകൾ' എന്ന കൃതി ദൈവശാസ്ത്രത്തിലെ മാനകപാഠം ആയിരുന്നു.
മഹത്ത്വാകാംക്ഷികളായ യുവദൈവശാസ്ത്രജ്ഞന്മാർ അതിനു വ്യാഖ്യാനം എഴുതുക പതിവായിരുന്നു.
ഓക്സ്ഫോർഡിലെ പഠനം നിർത്തി അധികം താമസിയാതെ അത്തരമൊരു വ്യാഖ്യാനം വില്യമും എഴുതി.
അദ്ദേഹത്തിന്റെ സഹപ്രവർത്തകരും സഭാധികാരികളും അതിനെ വിമർശിച്ചു.
പ്രാദേശിക മെത്രാന്മാരുടെ ഒരു സഭാസമ്മേളം വില്യമിന്റെ ഭാഷ്യത്തെ വേദവിരുദ്ധമായി പ്രഖ്യാപിച്ചു.
അവിഞ്ഞോണിൽ വില്യമിന്റെ "സുമ്മാ ലോജീസേ"-യുടെ 1341-ലെ ഒരു കൈയെഴുത്തു പ്രതിയിലുള്ള ചിത്രം
തുടർന്ന് വേദവ്യതിചലനാരോപണത്തിനു മറുപടി പറയാനായി നൽകാനായി വില്യമിന്, ഫ്രാൻസിൽ അക്കാലത്തു മാർപ്പാപ്പയുടെ ആസ്ഥാനമായിരുന്ന അവിഞ്ഞോണിലേക്ക് പോകേണ്ടിവന്നു.
ഏതാണ്ട് അതേകാലത്തു തന്നെ ഫ്രാൻസിസ്കൻ സന്യാസസഭയുടെ തലവനായിരുന്നു സെസേനയിലെ മൈക്കലും വേദവ്യതിചലനാരോപണം നേരിടാനായി അവിഞ്ഞോണിൽ എത്തിയിരുന്നു.
യേശുവിനും അപ്പസ്തോലന്മാർക്കും സ്വകാര്യസ്വത്തൊന്നും ഇല്ലായിരുന്നെന്നും ഭിക്ഷാടനത്തിലൂടെ ആവശ്യങ്ങൾ സാധിച്ചാണ് അവർ ജീവിച്ചിരുന്നതെന്നും ആ മാതൃക സഭയും സഭാസ്ഥാപനങ്ങളും പിന്തുടരണമെന്നും ഫ്രാൻസിസ്കന്മാർക്കിടയിലെ തീവ്രപക്ഷം വാദിച്ചിരുന്നു.
യേശുസംഘത്തിന്റെ 'ദാരിദ്യത്തെ' സംബന്ധിച്ച ഈ നിലപാടിൽ,  'ആത്മീയന്മാർ' (spirituals) എന്നറിയപ്പെട്ട ഫ്രാൻസിസ്കൻ തീവ്രപക്ഷത്തെ പിന്തുണച്ചതിന്റെ പേരിലാണ് സെസേനയിലെ മൈക്കളിനെതിരെ 22-ആം യോഹന്നാൻ മാർപ്പാപ്പ വേദവ്യതിചലനക്കുറ്റം ചുമത്തിയത്.
മ്യൂനിക്കിലെ പ്രവാസം
ദാരിദ്യവിഷയത്തിൽ മാർപ്പാപ്പായുമായുള്ള തർക്കത്തിൽ വില്യം, സെസേനയെ പിന്തുണച്ചു.
ഒടുവിൽ തടവും വധശിക്ഷയും ഭയന്ന വില്യമും സെസേനയും അവർക്കൊപ്പമുണ്ടായിരുന്ന മറ്റു ഫ്രാൻസിസ്കന്മാരും 1328 മേയ് മാസം 26-ആം തിയതി അവിഞ്ഞോണിൽ നിന്ന് ഓളിച്ചോടി.
അവർ വിശുദ്ധറോമാസാമ്രാട്ട് , ബവേറിയയിലെ ലൂയി നാലാമന്റെ സംരക്ഷണം തേടി.
മാർപ്പാപ്പയുമായി ശത്രുതയിൽ കഴിഞ്ഞിരുന്ന ചക്രവർത്തി അതോടെ വില്യമിന്റെ രക്ഷാധികാരിയായി.
"അങ്ങ് എന്നെ വാൾ കൊണ്ടു സരക്ഷിക്കുക; ഞാൻ അങ്ങയെ തൂലിക കൊണ്ടു പിന്തുണയ്ക്കാം" എന്നു വില്യം ചക്രവർത്തിയോടു പറഞ്ഞതായി പറയപ്പെടുന്നു.
ലൂയി നാലമന്റെ ആശ്രിയതനായി ബവേറിയയിലെ മ്യൂനിക്കിൽ കഴിഞ്ഞ ഇക്കാലത്ത് മത-രാഷ്ട്രീയാധികാരങ്ങളുടെ പരിധികളെ സംബന്ധിച്ച്  വില്യം പല രചനകളും നിർവഹിച്ചു.
റോമാസാമ്രാജ്യത്തിൽ ധാർമ്മിക-രാഷ്ട്രീയകാര്യങ്ങളിൽ ചക്രവർത്തിക്ക് പരമാധികാരമുണ്ടെന്ന് ഈ രചനകളിൽ അദ്ദേഹം വാദിച്ചു.
അതോടെ 22-ആം യോഹന്നാൻ മാർപ്പാപ്പ അദ്ദേഹത്തെ സഭാഭ്രഷ്ടനാക്കി.
എന്നാൽ യേശുവിന്റേയും അപ്പസ്തോലന്മാരുടേയും ദാരിദ്ര്യാവസ്ഥയെ നിഷേധിക്കുക വഴി മാർപ്പാപ്പയാണ് വേദവ്യതിചലനം നടത്തിയതെന്നു വില്യം ആരോപിച്ചു.
വില്യമിലെ സഭാഭ്രഷ്ടനാക്കിയ സഭ അദ്ദേഹത്തിന്റെ ദർശനത്തെ ഒരിക്കലും ഔപചാരികമായി വിലക്കിയില്ല.
1338-ൽ ലൂയി നാലാമൻ ചക്രവർത്തി മരിച്ചു.
അതിനുശേഷമുള്ള വില്യമിന്റെ ജീവിതകഥയിൽ അവ്യക്തതയുണ്ട്.
1342-ൽ സെസേനയിലെ മൈക്കിളും മരിച്ചിരുന്നു.
തുടർന്നും അദ്ദേഹം മ്യൂനിക്കിൽ പ്രവാസജീവിതം നയിച്ചിരുന്ന ഒരു ചെറിയസംഘം ഫ്രാൻസിസ്കന്മാരുടെ നേതാവായി കഴിഞ്ഞു എന്നു പറയപ്പെടുന്നു.
മ്യൂനിക്കിലെ ഫ്രാൻസിസ്കൻ സന്യാസഭവനത്തിൽ 1347-ലോ 1348-ലോ ഏപ്രിൽ 9-ന് അദ്ദേഹം മരിച്ചു.
1359-ൽ ഇന്നസെന്റെ ആറാമൻ മാർപ്പാപ്പ അദ്ദേഹത്തിനു സഭയിൽ മരണാനന്തരം 'പുനരധിവാസം' നൽകി.
ആംഗ്ലിക്കൻ സഭയിൽ ഏപ്രിൽ 10 അദ്ദേഹത്തിന്റെ സ്മരണദിനമാണ്.
ചിന്ത Quaestiones in quattuor libros sententiarum ദൈവശാസ്ത്രം
സ്കൊളാസ്റ്റിക് ചിന്തയിൽ ലളിത്യം കൊണ്ടുവരാൻ, അതിന്റെ ഉള്ളടക്കത്തിലും രീതികളിലും വില്യം പരിഷ്കാരങ്ങൾ നിർദ്ദേശിച്ചു.
ജോൺ ഡൺസ് സ്കോട്ടസിനെപ്പോലുള്ള പൂർവഗാമികളുടെ ആശയങ്ങളിൽ ഏറെ അദ്ദേഹം സ്വന്തമാക്കി.
ദൈവത്തിന്റെ അപരിമിതമായ ശക്തി, ദൈവകൃപ, മനുഷ്യന്റെ നീതീകരണം, വിജ്ഞാനശാസ്ത്രം, സാന്മാർഗ്ഗികത എന്നീ വിഷയങ്ങളിൽ ഡൺസ് സ്കോട്ടസിനെ അദ്ദേഹം പിന്തുടർന്നു.
ദൈവത്തിന്റെ വഴികൾ യുക്തിക്കു ഗ്രഹിക്കാനാവുന്നവയല്ലാത്തതിനാൽ ദൈവികരഹസ്യങ്ങളുടെ ശരിയായ അറിവിനുള്ള ഏകമാർഗ്ഗം വിശ്വാസമാണെന്ന് വില്യം കരുതി.
മനുഷ്യന്റെ തർക്കനൈപുണ്യത്തിനും യുക്തിക്കും പിന്തുടരാവുന്ന നിയമങ്ങളുടെ ബന്ധനമില്ലാതെ ദൈവം പ്രപഞ്ചത്തെ സ്വതന്ത്രമായി സൃഷ്ടിക്കുകയും അതിൽ രക്ഷക്കുള്ള മാർഗ്ഗം സ്ഥാപിക്കുകയുമാണു ചെയ്തത്.
വില്യമിന്റെ ദൈവസങ്കല്പം പൂർണ്ണമായും വെളിപാടിനേയും വിശ്വാസത്തേയും ആശ്രയിച്ചുള്ളതായിരുന്നു.
ശാസ്ത്രം, കണ്ടെത്തലുകൾ മാത്രമാണെന്നും അനിവാര്യതസത്തയായി  ദൈവം മാത്രമേയുള്ളു എന്നും അദ്ദേഹം വിശ്വസിച്ചു.
ഓക്കമിലെ വില്യമിന്റെ ചിന്ത, യുക്തിയും വിശ്വാസവും തമ്മിൽ തോമസ് അക്വീനാസ് സാധിച്ചെടുത്ത 'മംഗല്യ'-ത്തിന്റെ വേർപിരിയലിനെ സൂചിപ്പിച്ചു.
കാര്യത്തിൽ തുടങ്ങി കാരണത്തിലെത്തുന്ന യുക്തിചിന്ത പിഴച്ചതാണെന്നു വില്യം കരുതി.
യുക്തിയുടെ ശരിയായ വഴി കാരണത്തിൽ നിന്ന് കാര്യത്തിലേക്കാണ്.
ലോകം ഉള്ളതിനാൽ അതിനു സ്രഷ്ടാവായി ഒരു ദൈവം ഉണ്ടായിരിക്കും എന്ന വാദം അബദ്ധമാണ്.
പ്രകൃതിയിലുള്ളവയ്ക്കൊന്നിനും നമ്മെ ദൈവത്തിലേക്കോ ദൈവികസത്യങ്ങളിലേക്കോ നയിക്കാൻ കഴിവില്ല.
ക്രിസ്തുമതത്തിലെ വിശ്വാസസത്യങ്ങളെ അംഗീകരിക്കാൻ നമുക്കു ബാദ്ധ്യതയുള്ളത്,  വിശ്വാസരഹസ്യങ്ങൾ യുക്തിസഹമായതിനാലല്ല, ബൈബിളിലെ ദൈവവെളിപാടിനനുസരിച്ച് നാം വിശ്വസിക്കണമെന്ന ദൈവകല്പന അനുസരിക്കാനാണ്.
നാമവാദം
സത്താമീമാംസയിൽ നാമവാദം എന്നറിയപ്പെടുന്ന നിലപാടിന്റേയും ആധുനിക വിജ്ഞാനശാസ്ത്രത്തിന്റെ (epistemology) തന്നെയും പിതാവായി വില്യം വിശേഷിപ്പിക്കപ്പെടാറുണ്ട്.
വ്യക്തിസത്തകൾക്കു (individuals) മാത്രമേ നിലനില്പുള്ളെന്നും വ്യക്ത്യതീതമായ സാർവത്രികസത്തകൾ (universals) വ്യക്തിസത്തകളുടെ അമൂർത്തീകരണം വഴി മനുഷ്യമനസ്സിൽ രൂപപ്പെടുന്നവയായതിനാൽ അവയ്ക്ക് മനഃബാഹ്യമായി നിലനില്പില്ലെന്നും അദ്ദേഹം കരുതി.
അതിഭൗതികമായ സാർവത്രികസത്തകളുടെ അസ്തിത്വത്തെ അദ്ദേഹം നിഷേധിച്ചു.
അതേസമയം, സാർവത്രികസത്തകളെ 'പേരുകൾ' മാത്രമായി കരുതിയ നാമവാദികൾക്കൊപ്പം വില്യമിനെ എണ്ണുന്നതു ശരിയല്ലെന്നും വ്യക്ത്യതീതസത്തകൾക്കു മനുഷ്യന്റെ സങ്കല്പലോകത്തിലുള്ള സ്ഥാനം അംഗീകരിച്ച അദ്ദേഹത്തെ 'സങ്കല്പവാദി' (conceptualist)  ആയി വേണം പരിഗണിക്കാനെന്നും വാദമുണ്ട്.
ഓക്കമിന്റെ കത്തി
ആധുനികശാസ്ത്രത്തിനും ബൗദ്ധികസംസ്കാരത്തിനു തന്നെയും വില്യം നൽകിയ ഒരു പ്രധാന സംഭാവന, പ്രതിഭാസങ്ങളുടെ വിശദീകരണത്തിനും സിദ്ധാന്തനിമ്മിതിക്കും വഴികാട്ടിയായി അദ്ദേഹം മുന്നോട്ടുവച്ച സത്താമീമാസയിലെ മിതവ്യയനിയമമാണ്.
ഓക്കമിന്റെ കത്തി എന്ന പേരിൽ ഇന്ന് ഇതറിയപ്പെടുന്നു.
വിജ്ഞാനശാസ്ത്രം രാഷ്ട്രമീമാസ
രാഷ്ട്രമീമാസാസംബന്ധിയായ രചനകളിൽ വില്യം, സമകാലീനനായ പാദുവയിലെ മാർസിലിയസിനെപ്പോലെ , പൗരോഹിത്യത്തിന്റെ രാഷ്ട്രീയാധികാരത്തേയും സഭയിൽ മാർപ്പാപ്പായുടെ പരമാധികാരത്തേയും വിമർശിച്ചു.
സഭയെന്നത് പൗരോഹിത്യമല്ല വിശ്വാസികളുടെ കൂട്ടായ്മയാണെന്നും മുഴുവൻ സഭയുടേയും അധികാരം അതിന്റെ ഏതെങ്കിലും ഒരു ഘടകത്തിന്റെ അധികാരത്തേക്കൾ കവിഞ്ഞതാണെന്നും അതിന്റെ അധികാരം ഒരു പ്രതിനിധിസംഘത്തിനു കൈമാറാൻ സഭാസമൂഹത്തിനു കഴിയുമെന്നും മാർപ്പാപ്പ ഉൾപ്പെടെ ഏത് പദവിയിൽ ഉള്ളവരേയും നിയന്ത്രിക്കാനും ശിക്ഷിക്കാനും നീക്കം ചെയ്യാനും അത്തരമൊരു പ്രതിനിധിസംഘത്തിനു കഴിയുമെന്നും അദ്ദേഹം വാദിച്ചു.
ക്രിസ്തീയവിശ്വാസത്തെ യുക്തിയുമായി സമന്വയിപ്പിക്കാൻ ശ്രമിച്ച സ്കൊളാസ്റ്റിക് പാരമ്പര്യത്തിൽ പെട്ട ചിന്തകനായിരുന്നെങ്കിലും വിശ്വാസസത്യങ്ങളുടെ സ്ഥാപനത്തിൽ യുക്തിക്കുള്ള പരിമിതി വില്യം എടുത്തുപറഞ്ഞു.
സമകാലീനനായ ജോൺ ഡൺസ് സ്കോട്ടസിന്റെയെന്നപോലെ വില്യമിന്റെ ദർശനവും സ്കൊളാസ്റ്റിക് പാരമ്പര്യത്തിന്റെ ദൗർബല്യത്തേയും ക്രിസ്തീയചിന്ത ചെന്നുപെട്ടിരുന്ന പ്രതിസന്ധിയേയും സൂചിപ്പിച്ചു.
അവലംബം ↑ യോർക്ക്ഷയറിലെ ഓക്കമിലാണ് അദ്ദേഹം ജനിച്ചതെന്നും അവകാശപ്പെടുന്നവരുണ്ട്.
എങ്കിലും സറി പ്രവിശ്യയിലാണ് അദ്ദേഹം ജനിച്ചതെന്ന് പൊതുവേ സമ്മതിക്കപ്പെട്ടിരിക്കുന്നു.
See ↑ ഓക്കമിലെ വില്യം , സ്റ്റാൻഫോർഡ് എൻസൈക്ലോപീഡിയ ഓഫ് ഫിലോസഫിയിലെ ലേഖനം] 1 2 ബെർട്രാൻഡ് റസ്സൽ , എ ഹിസ്റ്ററി ഓഫ് വെസ്റ്റേൺ ഫിലോസഫി , (പുറങ്ങൾ 469-75) ↑ ↑ ജോർജ്ജ് ക്ലാർക്ക് സെല്ലറി: The Renaissance, Its Nature and Origins (പുറങ്ങൾ 175-78) ↑ വിൽ ഡുറാന്റ് , നവോത്ഥാനം, സംസ്കാരത്തിന്റെ കഥ (അഞ്ചാം ഭാഗം - പുറം 363) ↑ കെന്നത്ത് സ്കോട്ട് ലട്ടൂറെറ്റ്, എ ഹിസ്റ്ററി ഓഫ് ക്രിസ്റ്റ്യാനിറ്റി (പുറങ്ങൾ 517-19)
ഓക്കില ശലഭം ഇംഗ്ലീഷ് വിലാസം https://ml.wikipedia.org/wiki/Kallima_horsfieldii
വളരെ വ്യത്യസ്തനായ കാടുകളിൽ മാത്രം കാണപ്പെടുന്ന ഒരു പൂമ്പാറ്റയാണ് ഓക്കിലശലഭം ( Kallima horsfieldii ).
ഉണങ്ങിയ ഇലപോലെ മരത്തടിയിൽ കാണപ്പെടുന്ന ഇവയെ തിരിച്ചറിയാൻ പ്രയാസമാണ്.
പശ്ചിമഘട്ടത്തിൽ മാത്രമാണ് ഇവയെ കാണുന്നത്.
അവലംബം പുറം കണ്ണികൾ Kallima horsfieldii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആളചിന്നൻ ഇംഗ്ലീഷ് വിലാസം https://ml.wikipedia.org/wiki/Saunders%27s_tern
ഒരു കടൽപക്ഷിയാണ് ആളച്ചിന്നൻ ( Saunders's Tern ),ശാസ്ത്രീയ നാമം Sternula saundersi എന്നുമാണ്.
ഇവയെ ബഹറിൻ , ഇറാൻ , ഇസ്രായേൽ , കെനിയ , മഡഗാസ്കർ , പാകിസ്താൻ , ഒമാൻ , സൌദി അറേബ്യ , ടാൻസാനിയ , യുണൈറ്റഡ് അറബ് എമിറേറ്റ്സ് , യെമൻ എന്നിവിടങ്ങളിലും കാണുന്നു.
ആളൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Aloor_Gramapanchayat ആളൂർ 10°19′24″N 76°17′11″E ﻿ / ﻿ 10.3233°N 76.28628°E ﻿ / 10.3233; 76.28628 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ഇരിങ്ങാലക്കുട ലോകസഭാ മണ്ഡലം [ലോകസഭാമണ്ഡലം ഭരണസ്ഥാപനങ്ങൾ ഗ്രാമപഞ്ചായത്ത് പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 34.39 ചതുരശ്ര കിലോമീറ്റർ ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 37,456 ജനസാന്ദ്രത 1089/ ച.
തൃശ്ശൂർ ജില്ലയിലെ മുകുന്ദപുരം താലൂക്കിൽ മാള ബ്ലോക്ക് പഞ്ചായത്തിലെ ഒരു ഗ്രാമപഞ്ചായത്താണ് ആളൂർ ഗ്രാമപഞ്ചായത്ത് ഈ പഞ്ചായത്തിന് 34.39 ചതുരശ്രകിലോമീറ്റർ വിസ്തീർണ്ണമുണ്ട്.
അതിരുകൾ കിഴക്ക് - ചാലക്കുടി നഗരസഭ പടിഞ്ഞാറ് - വേളൂക്കര ഗ്രാമപഞ്ചായത്ത് വടക്ക് - മുരിയാട് ഗ്രാമപഞ്ചായത്ത് , കൊടകര ഗ്രാമപഞ്ചായത്ത് തെക്ക്‌ - മാള ഗ്രാമപഞ്ചായത്ത് വാർഡുകൾ പഞ്ഞപ്പിള്ളി വടക്കുംമുറി കല്ലേറ്റുംകര നോർത്ത് ആനത്തടം കദളിച്ചിറ താണിപ്പാറ ഉറുംമ്പൻകുന്ന് വെള്ളാഞ്ചിറ ഈസ്റ്റ് തുരുത്തിപറമ്പ് വെസ്റ്റ് തുരുത്തിപറമ്പ് കാരൂർ കുഴിക്കാട്ടുശ്ശേരി കൊമ്പൊടിഞ്ഞാമാക്കൽ പറമ്പി കണ്ണിക്കര താഴേക്കാട് കല്ലേറ്റുംകര സൗത്ത്‌ മാനാട്ടുകുന്ന് ആളൂർ പൊരുന്നകുന്ന് ഷോളയാർ കാരാക്കുളം വല്ലക്കുന്ന് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് മാള വിസ്തീര്ണ്ണം 34.39  ചതുരശ്ര കിലോമീറ്റർ ജനസംഖ്യ 37,456 പുരുഷന്മാർ 18,178 സ്ത്രീകൾ 19,278 ജനസാന്ദ്രത 1089 സ്ത്രീ : പുരുഷ അനുപാതം 1060 സാക്ഷരത 92.53% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/aloorpanchayat Archived 2016-05-02 at the Wayback Machine .
ആലൻ സ്റ്റെയിൻ ഇംഗ്ലീഷ് വിലാസം https://ml.wikipedia.org/wiki/Allan_Stein
' ആലൻ സ്റ്റെയിൻ എന്നത് മാത്യു സ്റ്റാഡ്ലർ രചിച്ച ഒരു നോവലാണ്.
അതിലെ സ്മാരക വാക്യം എഴുതിയത് എഴുത്തുകാരിയായ ജർത്രൂദ് സ്റ്റെയിൻ ആണ്; ഒരു ആൺകുട്ടിയാകുന്നതിലും,അതിൽ നിന്ന് പുരുഷനാകുന്നതിലും എന്ത് ഗുണമാണുള്ളത്,എന്താണുള്ളത്?
സ്വവർഗരതന്മാരെക്കുറിച്ചുള്ള സാഹിത്യവിഭാഗത്തിൽ(Gay literature) ലമ്പാഡ ലിറ്ററി അവാർഡും , അമേരിക്കൻ അക്കാദമി ഓഫ് ആർട്ട്സ് ആന്റ് ലെറ്റേഴ്സ് -ൽ നിന്ന് റീച്ചാർഡ‍് ആന്റ് ഹിൽഡ റോസെന്താൽ ഫൗണ്ടേഷൻ അവാർഡും ഈ നോവലിന്  ലഭിച്ചിട്ടുണ്ട്.
ആളവന്താൻ
സുരേഷ് കൃഷ്ണ സംവി‌ധാനവും നിർമ്മാണവും നിർവ്വഹിച്ച് 2001 നവംബര് മാസം പുറത്തിറങ്ങിയ ഒരു തമിഴ് ചലച്ചിത്രമാണു ആളവന്താൻ .
രവീണ ടണ്ടൻ, മനീഷ കൊയ്‌രാള, റിയാസ് ഖാൻ എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
അഭിനയിച്ചവർ കമൽ ഹാസൻ രവീണ ടണ്ടൻ മനീഷ കൊയ്‌രാള റിയാസ് ഖാൻ അനു ഹസൻ മിലിന്ദ് ഗുനാജി കിത്തു ഗിദ്വാനി വിക്രം ഗോഖ്‌ലെ ശരത് ബാബു മേജർ രവി ഗാനങ്ങൾ അവലംബം പുറമെ നിന്നുള്ള കണ്ണികൾ ആളവന്താൻ ഇന്റർനെറ്റ് മൂവി ഡാറ്റാബേസിൽ
ആള
Common tern in flight Common tern in flight
സ്റ്റെർനിഡെ കുടുംബത്തിൽപ്പെടുന്ന ലോകം മുഴുവൻ വ്യാപകമായി വിതരണം ചെയ്യപ്പെട്ടിരിക്കുന്ന, കടലിലും പുഴകളിലും തണ്ണീർത്തടങ്ങളിലും കണ്ടുവരുന്ന ഒരു കടൽപ്പക്ഷികുടുംബം ആണ് ആളകൾ.
ചെറുതോ ഇടത്തരം വലിപ്പമുള്ളവയോ ആയ ആകാശപ്പറവകളാണിവ.
ശരീരം കടൽക്കാക്കകളുടേതുപോലെയാണ്.
ആളാർ
മലപ്പുറം ജില്ലയിലെ പെരിന്തൽമണ്ണ താലൂക്കിൽ‌ മാത്രമുള്ള ഒരു ആദിവാസിവർഗമാണ് ആളാർ .
ഗുഹകളീൽ പാർക്കുന്നവർ എന്നാണ് ആളാർ എന്ന പേരിന്റെ അർത്ഥം എന്ന് കരുതപ്പെടുന്നു.
ചാത്തന്മാർ എന്നറിയപ്പെടാനാണ് ഇവർക്കിഷ്ടം.
കേരളത്തിലെ ഏറ്റവും പ്രാചീന വർഗങ്ങളിൽ ഒന്നാണിവർ.
ജനസംഖ്യ വളരെ കുറവാണ്.
തമിഴും തുളുവും കലർന്നതാണ് ഭാഷ.
പ്രാകൃതമായ ജീവിതരീതിയാണ് അളാരുടേത്.
കാട്ടിൽ അലഞ്ഞുനടന്ന് ചത്ത മൃഗങ്ങളുടെ മാംസം പോലും ഇവർ ആഹാരമാക്കാറുണ്ട്.
ഒരിടത്തും സ്ഥിരതാമസമാക്കാത്ത ഇവർ പാറകളിലും ഗുഹകളിലും മരങ്ങളിലുമൊക്കെയാണ് ജീവിക്കുന്നത്.
കുരങ്ങന്മാരെ പിടിക്കുന്നതിൽ വിദഗ്ദ്ധരാണിവർ.
പട്ടികളെ വളർത്തുന്നതിൽ വലിയ കമ്പമാണ് ആളാർക്ക്.
ആളൂർ ഇംഗ്ലീഷ് വിലാസം https://ml.wikipedia.org/wiki/Aloor
കേരളത്തിലെ തൃശ്ശൂർ ജില്ലയിലെ ആളൂർ ഗ്രാമപഞ്ചായത്തിന്റെ ആസ്ഥാനം കല്ലേറ്റുംങ്കരയിലാണ്' ഗ.
തൃശ്ശൂർ പട്ടണത്തിൽ നിന്നും ഏകദേശം 24 കി.
മി ദൂരത്തിലും, കൊച്ചി നഗരത്തിൽ നിന്നും ഏകദേശം 48കി.
മി ദൂ.
രത്തിലും,ഇരിഞ്ഞാലക്കുട പട്ടണത്തില് നിന്ന് 8 കിലോമീറ്ററും ചാലക്കുടി പട്ടണത്തിൽ നിന്നും ഏകദേശം 9 കി.
മി ദൂരത്തിലുമാണ്  ആളൂർ സ്ഥിതി ചെയ്യുന്നത്.
= പ്രധാന സ്ഥാപനങ്ങൾ സെന്റ് ജോസഫ്സ് ചർച്ച് ആളൂർ ആളൂർ പോലീസ്  സ്റ്റേഷന്,കല്ലേറ്റുംങ്കര ഇരിങ്ങാലക്കുട റെയിൽവേ സ്റ്റേഷൻ,കല്ലേറ്റുംങ്കര എസ്.എൻ.വി.എച്ച് .
എസ്. എസ് ആളൂർ എസ്. എൻ. വി. യു. പി സ്കൂൾ ആളൂർ ആർ.എം.എച്ച്.എസ്.എസ് ആളൂർ സെന്റ് ജോസഫ്സ് ഇംഗ്ലീഷ് മീഡിയം എച്ച്.എസ്. എസ്, ആളൂർ സെന്റ്.
ജെ. ബി. സി. എൽ. പി. എസ് ആളൂർ ആളൂർ ഗവ.
സബ് രജിസ്ട്രി ആഫീസ്,കല്ലേറ്റുംംകര മോഡൽ പോളിടെക്നിക്,കല്ലേറ്റുംങ്കര പ്രസാദവരനാഥ പള്ളി, ആളൂർ നാഷണൽ ഇൻസ്റ്റിട്യൂട്ട് ഓഫ് ഫിസിക്കൽ മെഡിസൻ ആൻ്റ് റിഹബിലിറ്റേഷൻ,കല്ലേറ്റുംങ്കര ബി. വി. എം ഹൈസ്കൂൾ,കല്ലേറ്റുംങ്കര ഐ ജെ എൽ പി സ്കൂൾ,കല്ലേറ്റുംങ്കര ഇൻഫ്ന്റെ ജീസസ് ചർച്ച്,കല്ലേറ്റുംകര കേരള ഫീഡ്സ്,കല്ലേറ്റുംങ്കര എത്തിച്ചേരാനുള്ള വഴി
റോഡ് വഴി - തൃശ്ശൂർ , എറണാകുളം , ചാലക്കുടി , ഇരിങ്ങാലക്കുട എന്നിവിടങ്ങളിൽ നിന്നും കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ ബസിലും സ്വകാര്യ ബസ് വഴിയും ആളൂരിൽ എത്താം.
കൊടകര-മാള ദേശസാത്കൃതവഴിയും ഇരിങ്ങാലക്കുട-ചാലക്കുടി വഴിയും ആളൂർ കവലയിലൂടെയാണ് കടന്നുപോകുന്നത്.
റെയിൽ വഴി - ഇരിങ്ങാലക്കുട തീവണ്ടിതാവളം സ്ഥിതി ചെയ്യുന്നത് ആളൂർ പഞ്ചായത്തിൻ്റെ ആസ്ഥാനാമായ കല്ലേറ്റുംങ്കരിയിലാണ് ] ചാലക്കുടിയിൽ തീവണ്ടിതാവളത്തിൽ നിന്ന് 10 കിലോമീറ്ററും ദൂരമുണ്ട്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം 24 കിലോമീറ്റർ ദൂരത്തിലാണ്) സമീപ ഗ്രാമങ്ങൾ
ആളൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു.
കല്ലേറ്റുംകര കൊടകര പേരാമ്പ്ര പോട്ട വെള്ളാഞ്ചിറ കാരൂർ കൊമ്പൊടിഞ്ഞാമാക്കൽ [[താഴേക്കാട്]#(വല്ലക്കുന്ന് )
]വല്ലക്കുന്ന് ടെലിഫോൺ എക്സ്ചേഞ്ച് ചിത്രശാല അവലംബം Aloor, Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലൻ അയ്ക്ബോൺ ഇംഗ്ലീഷ് വിലാസം https://ml.wikipedia.org/wiki/Alan_Ayckbourn
ആലൻ അയ്ക്ബോൺ ഇംഗ്ലീഷ് നാടകകൃത്തും നടനും സംവിധായകനുമാണ് .
1939 ഏപ്രിൽ 12-നു ലണ്ടനിൽ ജനിച്ചു .
ഹെയ്ലിബറിയിലും ഹാർട്ഫഡ്ഷയറിലെ ഇമ്പീരിയൽ സർവീസ് കോളജിലുമായിരുന്നു വിദ്യാഭ്യാസം.
ഡോനാൾഫ് വോൾഫിറ്റ്സ് കമ്പനിയിലെ നാടകസംവിധായകൻ, സ്റ്റോക്-ഓൺ-ട്രെന്റിലെ വിക്റ്റോറിയാ തിയെറ്ററിന്റെ സ്ഥാപകാംഗം എന്നീ നിലകളിൽ കുറേക്കാലം പ്രവർത്തിച്ചു.
1964 മുതൽ 70 വരെ ലീഡ്സിൽ ബി.ബി.സി.യുടെ റേഡിയോ നാടകനിർമാതാവായിരുന്നു.
പിന്നീട് സ്കാർബറോ തിയെറ്റർ ട്രസ്റ്റിന്റെ കലാസംവിധായകനായി.
പ്രധാന നാടകങ്ങൾ ദ് സ്ക്വയർ കാറ്റ് (1959) സ്റ്റാൻഡിങ് റൂം ഒൺലി (1962) മിസ്റ്റർ വാട്ട് നാട്ട് (1963) റിലേറ്റിവ്ലി സ്പീക്കിങ് (1967) ഹൗ ദി അദർ ഹാഫ് ലിവ്സ് (1969) റ്റൈം അൻഡ് റ്റൈം എഗെയ് ൻ (1971) ആബ്സന്റ് ഫ്രൻഡ്സ് (1975) ബെഡ്റൂം ഫാഴ്സ് (1977)
എന്നിവയാണ് അയ്ക്ബോണിന്റെ നാടകങ്ങളിൽ പ്രധാനം.
തന്റെ സമകാലികരിൽ പലരെയുംപോലെ ഇദ്ദേഹവും അഭിനയത്തിലൂടെയാണ് നാടകകലയിൽ പരിശീലനം നേടിയത്.
നർമബോധം, ഇതിവൃത്താവതരണത്തിലെ ചടുലത, സ്ഥലകാലൈക്യത്തെപ്പറ്റിയുള്ള മൗലികബോധം, കഥാപാത്രങ്ങളുടെ ക്രിയാനൈരന്തര്യം എന്നിവ ഇദ്ദേഹത്തിന്റെ നാടകങ്ങളുടെ സവിശേഷതകളാണ്.
ഹാസ്യനാടകങ്ങൾ
പ്രേക്ഷകരെ ചിരിപ്പിക്കുകയാണ് അയ്ക്ബോണിന്റെ മുഖ്യഉദ്ദേശ്യം.
ജീവിതത്തെക്കുറിച്ചുള്ള സമഗ്രമായ ദർശനമോ സന്ദേശമോ ഇല്ലെന്നുതന്നെ പറയാം.
വിഭ്രമജനകമായ നാടകീയ സന്ദർഭങ്ങളെ വികസിപ്പിച്ചെടുക്കുന്ന പ്രഹസനങ്ങളാണു കൃതികളിൽ പലതും.
ലണ്ടൻ നിവാസികൾ ബസുകളിലും കാറുകളിലും താമസമാക്കാൻ ഇടയാക്കുന്ന തരത്തിലുള്ള ഗതാഗതസ്തംഭനത്തെക്കുറിച്ചുള്ള ഹാസ്യഭാവനയാണു സ്റ്റാൻഡിങ് റൂം ഒൺലി എന്ന നാടകം.
സുമുഖനായ ഒരു യുവാവു തന്റെ കാമുകിയുടെ വീടാണെന്നു തെറ്റിദ്ധരിച്ച് അവളുടെ ആദ്യകാമുകന്റെ വീട്ടിലേക്കു കയറിച്ചെല്ലുന്നതിനെത്തുടർന്നുണ്ടാകുന്ന ഹാസ്യോദ്ദീപകമായ രംഗങ്ങൾ റിലേറ്റിവ്ലി സ്പീക്കിങ് എന്ന നാടകത്തിൽ വിദഗ്ദ്ധമായി ചിത്രീകരിക്കുന്നു.
ഹൗ ദി അദർ ഹാഫ് ലിവ്സ് എന്ന നാടകത്തിലാകട്ടെ, വ്യത്യസ്ത സ്വഭാവങ്ങളോടുകൂടിയ ഒരു ഉപരിമധ്യവർഗകുടുംബത്തെയും ഒരു അധോമധ്യവർഗകുടുംബത്തെയും ഒരേ സ്റ്റേജിൽ അവതരിപ്പിച്ച് അതിൽനിന്നു ഫലിതം സൃഷ്ടിക്കുകയാണ് ചെയ്യുന്നത്.
നാടകനടൻ സെർവീസ് നോട്ട് ഇൻക്ളൂഡഡ് (1974) തിയെറ്റർ (1976)
എന്നു രണ്ടു ടെലിവിഷൻ നാടകങ്ങൾകൂടി അയ്ക്ബോൺ രചിച്ചിട്ടുണ്ട്.
ഇദ്ദേഹം സംവിധാനം ചെയ്ത നാടകങ്ങളിൽ പ്രധാനം ദ് കെയർറ്റെയ്ക്കർ (ഹാരോൾഡ് പിന്റർ) ദ് ഗ്ലാസ് മെനാജറി (റ്റെനസി വില്യംസ്) അങ്കിൾ വന്യ (ചെക്കോഫ്) ദ് ബ്രെഡ് വിനർ (സോമർസെറ്റ് മോം) എന്നിവയാണ്.
ദ് ഡം വെയ്റ്റർ (ഹാരോൾഡ് പിന്റർ) വെയ്റ്റിങ് ഫോർ ഗോദോ (ബെക്കറ്റ്) ദ് ജ്യൂ ഒഫ് മാൾട്ടാ (മാർലോ)
തുടങ്ങിയ നാടകങ്ങളിലെ അഭിനയം ഇദ്ദേഹത്തിന്റെ പ്രശസ്തി വളരെയേറെ വർധിപ്പിച്ചു.
അവലംബം http://www.alanayckbourn.net/ http://www.britannica.com/EBchecked/topic/46445/Sir-Alan-Ayckbourn http://www.imdb.com/name/nm0043697/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അയ്ക്ബോൺ, ആലൻ (1939 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആളിയാർ ജലസംഭരണി ഇംഗ്ലീഷ് വിലാസം https://ml.wikipedia.org/wiki/Aliyar_Reservoir
ദക്ഷിണേന്ത്യയിലെ തമിഴ്‌നാട്ടിലെ കോയമ്പത്തൂർ ജില്ലയിലെ പൊള്ളാച്ചി പട്ടണത്തിനടുത്തുള്ള ആളിയാർ ഗ്രാമത്തിൽ സ്ഥിതിചെയ്യുന്ന 6.48 കിലോമീറ്റർ 2 (2.5 ചതുരശ്ര മൈൽ) വിസ്തീർണ്ണം ഉള്ള ജലസംഭരണിയാണ് ആളിയാർ ജലസംഭരണി .
പശ്ചിമഘട്ടത്തിലെ ആനമല മലനിരകളിലെ വാൽപാറൈയുടെ താഴ്‌വരയിലാണ് അണക്കെട്ട് സ്ഥിതി ചെയ്യുന്നത്.
കോയമ്പത്തൂരിൽ നിന്ന് 65 കിലോമീറ്റർ (40 മൈൽ) അകലെയാണ് ജലസംഭരണി സ്ഥിതിചെയ്യുന്നത്.
ഉദ്യാനം, പൂന്തോട്ടം, അക്വേറിയം, പ്ലേ ഏരിയ, തമിഴ്‌നാട് ഫിഷറീസ് കോർപ്പറേഷൻ പരിപാലിക്കുന്ന മിനി തീം പാർക്ക് എന്നിവയുൾപ്പെടെ സന്ദർശകർക്ക് ആസ്വദിക്കാനായി സജ്ജീകരിച്ചിരിക്കുന്നു.
റിസർവോയറിന്റെ മുക്കാൽ ഭാഗവും പർവതങ്ങളാൽ ചുറ്റപ്പെട്ടതാണ്.
ഈ കാഴ്ച കാണാൻ ബോട്ടിംഗും ലഭ്യമാണ്.
പ്രധാനമായും ജലസേചന ആവശ്യങ്ങൾക്കായി ആളിയാർ നദിക്ക് കുറുകെ 1959-1969 കാലഘട്ടത്തിലാണ് അലിയർ ഡാം നിർമ്മിച്ചത്.
1962 ഒക്ടോബർ 2 ന് (ഗാന്ധി ജയന്തി ദിനം) അലിയാർ ഡാം ഉദ്ഘാടനം ചെയ്തു.
അന്നത്തെ പ്രധാനമന്ത്രി പണ്ഡിറ്റ് ജവഹർലാൽ നെഹ്‌റു , സംസ്ഥാന മുഖ്യമന്ത്രി കെ. കാമരാജ് എന്നിവർ അദ്ധ്യക്ഷത വഹിച്ചു.
ജലവൈദ്യുതി ഉൽപാദിപ്പിക്കുന്നതിനായി 2002 സെപ്റ്റംബറിൽ പദ്ധതി ആരംഭിച്ചു.
ജലം പങ്കിടൽ
പറമ്പിക്കുളം - ആളിയാർ പദ്ധതി എന്നപ്പേരിൽ കേരളവും തമിഴ് നാടുമായി ഒരു ജലം പങ്കിടൽ കരാർ ഈ അണക്കെട്ടുമായി നിലവിലുണ്ട്.
ഹൈഡ്രോഗ്രാഫി Island in Aliyar Reservoir, Dam in background
ആളിയാർ തടാകത്തിന് അപ്പർ ആളിയാർ റിസർവോയറിൽ നിന്നും നവമാലിയിലെ ജലവൈദ്യുത നിലയത്തിലൂടെയും പറമ്പിക്കുളം റിസർവോയറിലൂടെയും ഒരു അതിർത്തി കനാലിലൂടെയും വെള്ളം ലഭിക്കുന്നു.
പറമ്പികുളം ആളിയാർ പദ്ധതിയുടെ (പിഎപി) ഭാഗമായി നിർമ്മിച്ച അലിയാർ ഡാം ഒരു വലിയ ജലസംഭരണി നിലനിർത്തുന്നു.
അണക്കെട്ടിന്റെ നീളം ഏകദേശം 2 കിലോമീറ്റർ (1.2 മൈൽ) ആണ്.
ഇതും കാണുക വാൽപ്പാറ അവലംബം Aliyar Reservoir എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓർമ്മയ്ക്കായി ഇംഗ്ലീഷ് വിലാസം https://ml.wikipedia.org/wiki/Ormakkayi
1982-ൽ ഭരതൻ സംവിധാനം ചെയ്ത് പുറത്തിറങ്ങിയ മലയാളചലച്ചിത്രമാണ് ഓർമ്മയ്ക്കായി .
ജോൺപോൾ രചന നിർവ്വഹിച്ചിരിക്കുന്ന ഈ ചിത്രത്തിൽ ഭരത് ഗോപി , മാധവി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
മികച്ച നടൻ, മികച്ച നടി എന്നിവയുൾപ്പെടെ ഏഴ് സംസ്ഥാന ചലച്ചിത്രപുരസ്കാരങ്ങൾ ഈ ചിത്രം നേടി.
ഫോട്ടോഗ്രാഫറും ശിൽപ്പിയുമായ നായകൻ ഊമയാണ്.
ആംഗ്ലോ ഇന്ത്യൻ മോഡലായ സൂസന്ന ബലാൽക്കാരം ചെയ്യപ്പെട്ടതിനെത്തുടർന്ന് എല്ലാം തകർന്ന അവസ്ഥയിൽ നിൽക്കുമ്പോൾ ഫോട്ടോഗ്രാഫർ അവളെ തന്റെ ജീവിതത്തിലേക്ക് ക്ഷണിക്കുന്നു.
പക്ഷേ, സൂസന്നയെ ബലാത്സഗം ചെയ്ത അക്രമി അവരുടെ ജീവിതത്തിലേക്ക് വീണ്ടും കടന്നുവരുന്നു.
തുടർന്ന് നടക്കുന്ന സംഘട്ടനത്തിൽ നായകൻ കൊല്ലപ്പെടുന്നു.
സൂസന്നയുടെ ജീവിതം വീണ്ടും ദുരന്തത്തിലേക്ക് വഴുതിവീഴുന്നു.
അഭിനേതാക്കൾ ഭരത് ഗോപി – നന്ദഗോപാൽ മാധവി – സൂസന്ന അടൂർ ഭാസി നെടുമുടി വേണു ഇന്നസെന്റ് കെ.പി.എ.സി. ലളിത സംഗീതം
ഗാനരചന നിർവ്വഹിച്ചിരിക്കുന്നത് മധു ആലപ്പുഴ, സംഗീതസംവിധാനം നിർവ്വഹിച്ചിരിക്കുന്നത് ജോൺസൺ .
"മൗനം പൊൻമണി തംബുരു മീട്ടി" വാണി ജയറാം 2.
"ഹാപ്പി ക്രിസ്മസ്" കൃഷ്ണചന്ദ്രൻ പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 1982 മികച്ച രണ്ടാമത്തെ ചലച്ചിത്രം മികച്ച നടൻ – ഭരത് ഗോപി മികച്ച നടി – മാധവി മികച്ച ഛായാഗ്രഹണം – വസന്ത് കുമാർ മികച്ച ചിത്രസംയോജനം – എൻ.പി. സുരേഷ് മികച്ച സംഗീതസംവിധാനം – ജോൺസൺ മികച്ച കലാസംവിധാനം – ഭരതൻ പുറത്തേയ്ക്കുള്ള കണ്ണികൾ ഓർമ്മയ്ക്കായി ഇന്റർനെറ്റ് മൂവി ഡാറ്റാബേസിൽ ഓർമ്മക്കായ് – മലയാളസംഗീതം.
ഓർ‌നിത്തോഗലം അഡ്‌സെപ്റ്റെൻ‌ട്രിയോണെസ്‌വെർ‌ജെന്റുലം
അസ്‌പരാഗേസീ സസ്യകുടുംബത്തിലെ ഒരു ചെടിയാണ് ഓർ‌നിത്തോഗലം അഡ്‌സെപ്റ്റെൻ‌ട്രിയോണെസ്‌വെർ‌ജെന്റുലം ( ശാസ്ത്രീയനാമം : Ornithogalum adseptentrionesvergentulum ) .
അസ്പരാഗേസി കുടുംബത്തിലെ ഓർനിത്തോഗലം എന്ന ജനുസ്സിലുൾപ്പെടുന്നവയാണ് ഈ ഇനം.
അവലംബം ↑ !
[CDATA[U.Müll.-Doblies D.Müll.-Doblies]] In: Feddes Repert.
107: 446
ഓർമ്മയുടെ അറകൾ ഇംഗ്ലീഷ് വിലാസം https://ml.wikipedia.org/wiki/Ormayude_Arakal
വൈക്കം മുഹമ്മദ് ബഷീറിന്റെ ഓർമ്മക്കുറിപ്പുകളുടെ സമാഹാരമാണ് ഓർമ്മയുടെ അറകൾ .
ചന്ദ്രിക ആഴ്ചപ്പതിപ്പിൽ പ്രസിദ്ധീകരിച്ചുവന്ന കുറിപ്പുകൾ 1973-ൽ നാഷണൽ ബുക്സ്റ്റാൾ പുസ്തകരൂപത്തിൽ പ്രസിദ്ധീകരിച്ചു .
ബി.എം. ഗഫൂർ, പി.കെ. മുഹമ്മദ്, ഐ.വി. ശശി , പുനലൂർ രാജൻ , ശ്രീധരൻ, എം.എ. ഹകീം, കെ.കെ. ആമു തുടങ്ങിയവരുമായുള്ള സംഭാഷണത്തിന്റെ പശ്ചാത്തലത്തിലാണ്, അപൂർണ്ണമായ ഈ ആത്മകഥ തുടരുന്നത് .
ഓർവൻ വാൾട്ടർ ഹെസ് ഇംഗ്ലീഷ് വിലാസം https://ml.wikipedia.org/wiki/Orvan_Hess
പെൻസിലിൻറെ ആദ്യകാല ഉപയോഗത്തിനും ഗർഭപിണ്ഡത്തിന്റെ ഹൃദയ മോണിറ്ററിംഗ് വികസനത്തിൻറെ പേരിലും അറിയപ്പെടുന്ന ഒരു അമേരിക്കൻ ഭിഷഗ്വരനായിരുന്നു ഓർവൻ വാൾട്ടർ ഹെസ് (ജൂൺ 18, 1906 - സെപ്റ്റംബർ 6, 2002) .
പെൻസിൽവാനിയയിലെ ബയോബയിലാണ് ഹെസ് ജനിച്ചത്.
രണ്ട് വയസ്സുള്ളപ്പോൾ, അമ്മയുടെ മരണശേഷം, കുടുംബം ന്യൂയോർക്കിലെ മാർഗരറ്റ്‌വില്ലെയിലേക്ക് താമസം മാറ്റി.
1925-ൽ മാർഗരറ്റ്‌വില്ലെയുടെ ആദ്യത്തെ ആശുപത്രി ആരംഭിച്ച ഡോക്ടർ ഗോർഡൻ ബോസ്റ്റ്വിക്ക് മൗററിൽ നിന്നാണ് ഹെസ് മെഡിസിൻ പഠിക്കാൻ പ്രചോദനം ഉൾക്കൊണ്ടത്.
ഡോ. മൗററുടെ സഹോദരി കരോൾ മൗററെ 1928-ൽ അദ്ദേഹം വിവാഹം കഴിച്ചു.
ഹെസ് ലഫായെറ്റ് കോളേജിൽ പോയി 1927-ൽ ബിരുദം നേടി.
ബഫല്ലോയിലെ യൂണിവേഴ്സിറ്റിയിൽ നിന്ന് എംഡി നേടി.
ന്യൂയോർക്കിലെ ബഫല്ലോയിലുള്ള കുട്ടികളുടെ ആശുപത്രിയിൽ ഇന്റേൺഷിപ്പ് പൂർത്തിയാക്കിയ അദ്ദേഹം പ്രസവചികിത്സകനും ഗൈനക്കോളജിസ്റ്റുമായി.
തന്റെ കരിയറിന്റെ ഭൂരിഭാഗവും, ഹെസ് യേൽ-ന്യൂ ഹേവൻ ഹോസ്പിറ്റലിൽ പരിശീലിച്ചു.
രണ്ടാം ലോക മഹായുദ്ധത്തിൽ, നോർത്ത് ആഫ്രിക്ക, സിസിലി, നോർമാണ്ടി എന്നിവിടങ്ങളിലെ ആക്രമണങ്ങളിൽ രണ്ടാം കവചിത ഡിവിഷനിൽ ഘടിപ്പിച്ച 48-ആം കവചിത മെഡിക്കൽ ബറ്റാലിയനിലെ സർജന്റെ സേവനം തടസ്സപ്പെട്ടു.
യേൽ സ്കൂൾ ഓഫ് മെഡിസിനിൽ ഒബ്സ്റ്റട്രിക്സ് ആൻഡ് ഗൈനക്കോളജി ക്ലിനിക്കൽ പ്രൊഫസറായിരുന്നു.
കണക്റ്റിക്കട്ട് സ്റ്റേറ്റ് മെഡിക്കൽ സൊസൈറ്റിയുടെ പ്രസിഡന്റായും കണക്റ്റിക്കട്ട് വെൽഫെയർ ഡിപ്പാർട്ട്‌മെന്റിന്റെ ഹെൽത്ത് സർവീസ് ഡയറക്ടറായും അദ്ദേഹം സേവനമനുഷ്ഠിച്ചു.
ന്യൂ ഹേവനിൽ 96 വയസ്സുള്ളപ്പോൾ ഹെസ് അന്തരിച്ചു.
1998-ൽ അദ്ദേഹത്തിൻറെ ഭാര്യ കരോൾ അന്തരിച്ചു.
ലെക്സിംഗ്ടണിലെ ഡോ. കാതറിൻ ഹലോറൻ, ഹാംഡനിലെ കരോലിൻ വെസ്റ്റർഫീൽഡ് എന്നിങ്ങനെ അദ്ദേഹത്തിന് രണ്ട് പെൺമക്കളും  അഞ്ച് പേരക്കുട്ടികളുണ്ട്.
അവലംബം with
ഓർഹാൻ പാമൂക്ക് ഇംഗ്ലീഷ് വിലാസം https://ml.wikipedia.org/wiki/Orhan_Pamuk
ഓർഹാൻ പാമൂക്ക് (ജ. ജൂൺ 7 , 1952, ഇസ്താംബുൾ ) നോബൽ പുരസ്കാര ജേതാവായ ടർക്കിഷ് എഴുത്തുകാരനാണ്.
ഉത്തരാധുനിക സാഹിത്യത്തിന്റെ വക്താക്കളിലൊരാളായ പമുക് തുർക്കിയിൽനിന്നുള്ള മുൻ‌നിര എഴുത്തുകാരിലൊരാളാണ്.
ജന്മദേശത്തിന്റെ വൈവിധ്യങ്ങൾ തന്റെ കൃതികളിൽ അദ്ദേഹം സന്നിവേശിപ്പിച്ചു.
അദ്ദേഹത്തിന്റെ നോവലുകൾ നാല്പതിലേറെ വിദേശഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
2006 ഒക്ടോബർ 12നു സാഹിത്യത്തിനുള്ള നോബൽ പുരസ്കാര ജേതാവായി തിരഞ്ഞെടുക്കപ്പെട്ടു.
1952 ഇസ്താംബുളിലാണ്‌ പമുക് ജനിച്ചത്.
പ്രാഥമിക പഠനത്തിനു ശേഷം ആർക്കിടെക്‌ചർ പഠനത്തിനായി ഇസ്റ്റാംബുൾ ടെക്നിക്കൽ യൂണിവേഴ്സിറ്റിയിൽ ചേർന്നെങ്കിലും പഠനം ഉപേക്ഷിച്ചു.
തുടർന്ന് പത്രപ്രവർത്തനത്തിൽ ബിരുദം.
ഇരുപത്തിമൂന്നാമത്തെ വയസ്സിൽ നോവലെഴുത്തിലേക്ക് ശ്രദ്ധ തിരിഞ്ഞു.
ഇടയ്ക്ക് കൊളംബിയ യൂണിവേഴ്സിറ്റിയിൽ ഗവേഷണമാരംഭിച്ചെങ്കിലും ജന്മനാടിനോടുള്ള പ്രിയം പാമുക്കിനെ തിരികെ ഇസ്റ്റാംബുളിൽ എത്തിച്ചു.
2002ൽ പ്രസിദ്ധീകൃതമായ് “മഞ്ഞ്” (Snow) എന്ന നോവലാണ് പമുകിന്റെ ഏറ്റവും ശ്രദ്ധേയമായ നോവൽ.
ഇസ്ലാമിക തത്ത്വസംഹിതകളും പാശ്ചാത്യ സംസ്കാരവും തമ്മിലുള്ള സംഘർഷമാണ് നോവലിന്റെ പ്രമേയം.